Son, See, en Sundowners is 'n selfsorgwoonstel in 'n veilige kompleks in die pragtige Bloubergstrand. Die woonstel bied 'n wonderlike uitsig op Tafelberg en Robbeneiland in die verte.
Die woonstel het slaapplek vir 2 volwassenes en 2 kinders en beskik oor 1 slaapkamer, 1 badkamer, en 'n oopplan-kombuis en -leefarea. Die slaapkamer het 'n koningingrootte-bed. Twee enkelbeddens is op versoek beskikbaar. In die leefarea is 'n dubbelslaapbank. Die en suite-badkamer het 'n stort, 'n wasbak en 'n toilet.
Die kombuis is met 'n stoof, oond, yskas-vrieskas, mikrogolf, eetgerei en breekware toegerus. Die sitkamer het 'n gemaklike sitkamerstel en 'n platskerm-TV sekere DStv-kanale en toegang tot stroomgeriewe. Gratis WiFi is ook beskikbaar.
Die gebou het 24 uur-sekuriteit en daar is veilige parkeerplek vir 1 voertuig. Gaste kan ook 'n swembad met 'n braai-area, 'n binnenshuise swembad, 'n muurbalbaan en 'n gimnasium gebruik. Die kompleks het 'n waskamer wat beskikbaar is vir gaste. 'n Skoonmaakdiens kan teen 'n ekstra koste per dag gereël word.